อี ซ็อน-กยุน

อี ซ็อน-กยุน (, 2 มีนาคม 1975 – 27 ธันวาคม 2023) เป็นนักแสดงชายชาวเกาหลีใต้ในระดับนานาชาติ เขาเป็นที่รู้จักจากบทบาทของเขาในภาพยนตร์สุขนาฏกรรมมืดของพง จุน-โฮที่ได้รับรางวัลออสการ์ เรื่องชนชั้นปรสิต (2019) ซึ่งเขาได้รับรางวัลสมาคมนักแสดงภาพยนตร์และโทรทัศน์ ร่วมกับเพื่อนนักแสดงของเขา เขาได้รับรางวัลอื่น ๆ อีกหลายรางวัล รวมถึงการเสนอชื่อเข้าชิงรางวัลอินเตอร์เนชั่นแนลเอมมี

เขาจบจากมหาวิทยาศิลปะนานาชาติเกาหลี หลังจากนั้นเขาก็มีอาชีพเป็นนักแสดงละครเพลงมาหลายปี อีได้รับบทรองและบทสมทบในละคร และเขาได้แสดงเป็นนักแสดงนำในละครองก์เดียวในรายการ Drama City ทางช่องเคบีเอส และ Best Theatre ทางช่องเอ็มบีซี ในรายการ Best Theatre เขาทำงานร่วมกับ อี ยุน-จ็อง ผู้กำกับละครโทรทัศน์หญิงในตอน Taereung National Village (2005) ซึ่งทำให้เขาได้รับคัดเลือกให้แสดงในซีรีส์เรื่องต่อมาของเธอคือเรื่อง รักวุ่นวายของเจ้าชายกาแฟ (2007) รักวุ่นวายของเจ้าชายกาแฟพร้อมด้วยละครทางการแพทย์เรื่อง พลิกชีวิต นาทีวิกฤต (2007) ทำให้อีได้รับความนิยมอย่างมาก ตามมาด้วย อร่อยรัก รสพาสต้า (2010), Golden Time นาทีชีวิต (2012) และ คุณลุงของฉัน (2018) อีได้สมรสกับจ็อน ฮเย-จิน ในปี 2009 และได้มีลูกสองคน

เมื่อวันที่ 27 ธันวาคม 2023 อีเสียชีวิตจากการฆ่าตัวตายในรถยนต์เมื่ออายุ 48 ปี ในช่วงเวลาที่เขาเสียชีวิต อีถูกสอบสวนในข้อหาเสพยา

 อ้างอิง 

หมวดหมู่:นักแสดงชายจากโซล
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้